

JĒKABPILS PILSĒTAS PAŠVALDĪBA

IEPIRKUMU KOMISIJA

Reģistrācijas Nr.90000024205

Brīvības iela 120, Jēkabpils, LV – 5201

Tālrunis 65236777, fakss 65207304, elektroniskais pasts vpa@jekabpils.lv

Jēkabpilī

13.10.2016. Nr.1.2.13.1/304

Visiem piegādātājiem

Par publisko iepirkumu

ar identifikācijas Nr. JPP 2016/71

Jēkabpils pilsētas pašvaldības iepirkuma komisija ir saņēmusi piegādātāju jautājumus, kas attiecas uz publisko iepirkumu *“Kurināmā (malkas, granulu) piegāde Jēkabpils pilsētas pašvaldības iestādēm”*, identifikācijas Nr. JPP 2016/71, izskatījusi tos un sniedz atbildi:

1. Jautājums: Precizējiet, lūdzu, iepirkuma “Kurināmā (malkas, granulu) piegāde Jēkabpils pilsētas pašvaldības iestādēm” granulu piegādes noteikumus – kādā iepakojumā jāpiegādā granulas – lielos big-bag maisos pa 1 tonnai vai mazos maisos pa 15 kg?

Atbilde:Granulas jāpiegādā mazos maisos pa 15 kg.

2. Jautājums: Lūdzu izvērtēt mūsu ieteikumus līgumprojekta grozījumiem:

[1] Piegādātājs veic nevis akta izrakstīšanu, bet pavadzīmes – rēķina izrakstīšanu:

2.2. **Preces** piegādes brīdī *Klients* parakstās uz **Piegādātāja** izsniegta ~~akta~~ pavadzīmes- rēķina par saņemtās **Preces** daudzumu un kvalitāti.

3.4. Katru mēnesi līdz 5 (piektajam) datumam *Klients* iesniedz **Pasūtītājam** par iepriekšējo mēnesi parakstītus ~~aktus un~~ preču pavadzīmes - rēķinus.

Piegādātājs nevar būt atbildīgs par to, ka Klients nav nodevis laicīgi pavadzīmi Pasūtītājam (p.3.4.), tāpēc ierosinām arī šādas izmaiņas:

3.6. **Piegādātāja** izrakstītus pavadzīmes - rēķinus **Pasūtītājs** samaksā 20 (divdesmit) darba dienu laikā pēc **Preces** piegādes un **~~Piegādātāja~~** ~~rēķina saņemšanas~~ pavadzīmes- rēķina abpusējās parakstīšanas dienas, pārskaitījuma veidā uz **Piegādātāja** norēķinu kontu.

[2] Civillikums neparedz soda naudu, ierosinām šādas izmaņas:

4.2.Ja samaksa netiek veikta Līguma noteiktajos termiņos, **Pasūtītājs** maksā **Piegādātājam** ~~soda naudu~~ līgumsodu 0,1% (nulle komats viens procents) apmērā no nesamaksātas summas par katru kavējuma dienu, bet ne vairāk kā 10% (desmit procenti) no nesamaksātās summas.

Atbilstoši Civillikumam, līgumsodam jābūt samērīgam un atbilstošam godīgai komercpraksei, tāpēc ierosinām to rēķināt no neizpildītu saistību, nevis līguma summas:

4.3.Ja **Piegādātājs** kavē **Preces** piegādi, tad **Piegādātājs** maksā **Pasūtītājam** ~~soda naudu~~ līgumsodu 0,1% (nulle komats viens procents) apmērā no ~~Līguma~~ laikā nepiegādātās preces summas par katru kavējuma dienu, bet ne vairāk kā 10% (desmit procenti) no ~~Līguma~~ laikā nepiegādātās preces summas.

Kā arī ierosinām precizēt zaudējumu veidu, proti – tiešos zaudējumus, kuri ir prettiesīgas darbības vai bezdarbības dabiskās un nepieciešamās sekas

4.4. ~~Soda naudas~~ Līgumsoda samaksa un tiešo zaudējumu atlīdzināšana neatbrīvo Puses no Līgumā uzņemto saistību izpildes.

[3] ierosinām precizēt zaudējumu veidu, proti –tiešos zaudējumus, kuri ir prettiesīgas darbības vai bezdarbības dabiskās un nepieciešamās sekas, ka arī līgumsodu noteikt no atlikušās, proti, neizpildītās līguma summas, kas ir atbilstoši godprātīgai komercpraksei:

5.4. Gadījumā, ja **Piegādātājs** nepienācīgi pilda savas saistības un pēc **Pasūtītāja** rakstveida brīdinājuma saņemšanas turpina tās nepildīt, **Pasūtītājs** ir tiesīgs atkāpties un vienpusējā kārtā lauzt Līgumu. Līgums tiek uzskatīts par spēku zaudējušu datumā, kāds norādīts iepriekš nosūtītajā brīdinājumā. Šādā Līguma laušanas gadījumā **Piegādātājs** atlīdzina **Pasūtītājam** (*Klientam)* visus tiešos ~~un netiešos~~ zaudējumus, kā arī maksā līgumsodu 20% (divdesmit procenti) apmērā no atlikušās Līguma summas 10 (desmit) darba dienu laikā pēc attiecīga paziņojuma saņemšanas.

Atbilde: skatīt atklātā konkursa nolikuma grozījumus Nr.1 Jēkabpils pilsētas pašvaldības mājaslapā: [www.jekabpils.lv](http://www.jekabpils.lv).

Komisijas priekšsēdētāja vietnieks A.Kozlovskis

Stankevica 65207309